**ПРАТЕНИЧКО ПРАШАЊЕ**

од пратеникот Талат Џафери, поставено на 45-тата седница

на Собранието на Република Македонија, одржана

на 29 јануари 2009 година

Пратеничкото прашање гласи:

Прашањето се однесува на материјалната одговорност на припадниците на АРМ за евентуалните штети што ги прават на опремата, или пак во текот на користењето на таа опрема. Во овој случај ќе наведам еден индивидуален пример кој се однесува на повреда на законите. Конкретно се работи за одлука, за решение за отштета кон поранешниот официр Али Хајредин Хајрула со задача во единицата 34, 6, кој бил со задолжение до 2007 година. Со ова решение од 26 јуни 2008 година, значи по 8 месеци откако му престанува работниот однос во Министерството за одбрана, односно во Армијата, лицето се товари за надоместок на штета во вредност од околу 3.700.000 денари.

Според мое мислење, ова е во спротивност со постоечките закони, заради фактот што од 17 октомври 2007 година до јуни 2008 година лицето не е во работен однос, а материјалната штета се констатира во јуни 2008 година. Кој манипулирал со опремата од октомври 2007 до јуни 2008 година. Според документацијата, може да види и министерот и самиот да констатира дека не се почитувани временските рокови за овој вид на активност во Министерството, односно во АРМ и неправично, лицето кое не е во работен однос, по престанок на работниот однос сепак се обврзува да исплати или надомести штета од 3.700.000 денари.

Верувам дека овој случај, врз основа на информациите што ги поседувам, не е единствен случај, меѓутоа како таков да може да се употреби од страна на министерот за сите следни случаи кои ќе се јават да се избегнат, односно да се прекинат ваквите постапки за надоместок на штета од фактот што може да пресметате, на пример според листата што се дава, лицето изгубило 5 километри жица која се користи за врски и изгубило 209 шлемови за заштита од пожар и т.н.

Се поставува прашање како може ова лице да ги извади овие предмети од касарната, кога се знае дека начинот на чување на опремата е со поинаква регулатива, друг начин и врз основа на ова бројката што се спомнува не е можна, меѓутоа начинот на манипулација или ракување со предметите не било во согласнсот со правилата и во ниту еден момент не се кажува дека од моментот на прекин на работниот однос до април 2008 година ниту една комисија не е основана, или оформена за констатација на фактичката состојба на опремата или на предметите, туку тие предмети се користени од октомври 2007 година и натаму. Во јуни и тоа по изборите, на 23 јуни се покренува ова решение за надоместок на материјалната штета.

Значи, има неколку моменти кои го ставаат под сомнеж функционирањето, или пак набљудувањето на ракувањето со предметите или опремата во Армијата, дека не е во согласност со предвидените правила.

Прашањето го упатувам до министерот за одбрана.